Lørdag aften torperede en fuld lastbilchauffør flere biler og kørte venstre om i en rundkørsel i Thisted. Nu får han stor bøde og frakendt sit kørekort i Danmark.

Flere biler blev torpederet, og retningen i en rundkørsel blev vendt ganske på hovedet, da en litauisk lastbilchauffør lørdag aften tog en tur gennem Thisted i knap så ædru tilstand. Det har nu udløst en straf på i alt 10.000 kroner - 7000 kroner i bøde samt 3000 kroner i sagsomkostninger. Det skriver Limfjordupdate.dk. Den litauiske chauffør er også sendt ud af Danmark - nu uden ret til at køre bil her i landet igen. Trods den hasarderede kørsel kom ingen personer til skade ved de mange uheld lørdag aften.